(62)

Níorbh fhéidir argóintí CCCME a ghlacadh. Ar an gcéad dul síos, maidir leis an modh ciorclach líomhnaithe d’argóint an Choimisiúin agus don dualgas cruthúnais, mheabhraigh an Coimisiún – mar a luadh cheana in aithris (53) agus aithris (55) den Rialachán sealadach – go bhfuil measúnú iomlán an Choimisiúin i roinn 3.3.1 den Rialachán sealadach maidir le saobhadh suntasach a bheith ann. Theip ar an gCoimisiún aon chiorclaíocht a fheiceáil maidir leis an gcaoi a ndearnadh an measúnú sin, i.e. braitheann an Coimisiún ar an bhfianaise atá ar fáil, lena n-áirítear an Tuarascáil, agus bhí deis ag páirtithe leasmhara a dtuairimí a thabhairt maidir leis an bhfianaise sin. Ar an dara dul síos, maidir le cineál na bpleananna cúig bliana, agus é á thabhairt dá aire aige nach bhfuil doiciméid phleanála san Aontas ábhartha i gcomhthéacs an imscrúdaithe reatha agus nach bhfuil cineál na ndoiciméad sin ábhartha i gcomhthéacs an imscrúdaithe seo, mheabhraigh an Coimisiún, mar a míníodh cheana féin in aithris (73) agus aithris (74) den Rialachán sealadach agus in aithrisí, nach amháin cineál sonrach na pleanála tionsclaíche sa tSín atá cuimsitheach, lena gcumhdaítear táirgeadh tionsclaíoch iomlán beagnach sa tír, ach a bhfuil tionchar díreach aige freisin ar chinntí gnó na n-oibreoirí margaidh mar gheall ar shásraí airgeadais agus eile, lena spreagtar na hoibreoirí sin pleananna den sórt sin a chomhlíonadh. Mar shampla, mheabhraigh an Coimisiún, de réir an 13ú FYP “Ní mór do rialtais áitiúla agus ranna rialtais oibriú go dian chun cur chun feidhme an phlean seo a eagrú, a chomhordú agus a threorú. Déanfaimid monatóireacht agus meastóireacht dhinimiciúil ar chur chun feidhme an phlean seo. […] Déanfar nósanna imeachta formheasa a bhaineann leis na tionscadail agus na tionscnaimh a áirítear sa phlean seo a chuíchóiriú agus tabharfar tús áite dóibh i socruithe maidir le láithreáin a roghnú, le fáil ar thalamh, agus le maoiniú. Cinnteoimid go mbeidh ról ag oifigí iniúchóireachta maidir le maoirseacht a dhéanamh ar an gcur chun feidhme” (7). Ar an tríú dul síos, maidir le neamhoiriúnacht líomhnaithe Airteagal 2(6a) den bhun-Rialachán le dlí EDT, go háirithe forálacha Airteagal 2.2. agus 2.2.1.1. Ada, chomh maith leis na torthaí in DS473, d’athdhearbhaigh an Coimisiún a thuairim in aithris (54) den Rialachán sealadach, agus san aithris, go bhfuil 2(6a) den bhun-Rialachán go hiomlán i gcomhréir le hoibleagáidí an AE faoi dhlí na hEagraíochta Domhanda Trádála agus go gceadaítear le dlí na hEagraíochta Domhanda Trádála, arna léirmhíniú ag Painéal na hEagraíochta Domhanda Trádála agus ag an gComhlacht Achomhairc in DS473, sonraí ó thríú tír a úsáid, agus iad coigeartaithe go cuí nuair a bheidh gá le coigeartú den sórt sin agus nuair a bheidh bunús leis an gcoigeartú sin. Thairis sin, maidir leis an éileamh nach liostaítear coincheap an tsaofa shuntasaigh a áirítear in Airteagal 2(6a) den bhun-Rialachán i measc na gcásanna inar ceadmhach an gnáthluach a thógáil de bhun Airteagal 2.2. Ada, tugadh aghaidh ar an argóint sin cheana féin in aithris. Ar an gceathrú dul síos, measúnú aonair ar shaobhadh suntasach le haghaidh gach táirgeora onnmhairiúchain, mheabhraigh an Coimisiún gur ón uair a chinntear nach iomchuí praghsanna agus costais intíre sa tír is onnmhaireoir a úsáid de bharr saobhadh suntasach a bheith ann sa tír is onnmhaireoir de réir bhrí Airteagal 2(6a)(b) den bhun-Rialachán, féadfaidh an Coimisiún úsáid a bhaint as praghsanna nó tagarmharcanna neamhshaofa i dtír ionadaíoch iomchuí chun an gnáthluach a ríomh le haghaidh gach táirgeora onnmhairiúcháin i gcomhréir le hAirteagal 2(6a)(a) den bhun-Rialachán. Rinneadh an cinneadh sin ar bhonn an mheasúnaithe a rinne in aithrisí (57) go (111) den Rialachán sealadach agus cuireadh i bhfeidhm ar bhonn aonair é maidir le gach táirgeoir onnmhairiúcháin. Mheabhraigh an Coimisiún thairis sin nach gceadaítear faoi Airteagal 2(6a)(a) den bhun-Rialachán úsáid a bhaint as costais intíre ach amháin má shuitear go cinntitheach nach costais saofa atá iontu. Níl aon fhianaise ar chomhad, áfach, a léiríonn gurbh amhlaidh a bheadh sé sin.